Christian Dalmose fik sparket i Aalborg DH i februar måned umiddelbart inden topkampen mod Slagelse. I følge DR Sporten kræver Dalmose nu erstatning af klubben. Det sker fordi Aalborg DH ikke har opfyldt deres kontraktlige forpligtelser. - Aalborg DH har undladt at udbetale løn til ham. Der er et opsigelsesvarsel, og det har man ikke respekteret, siger Dalmoses advokat, Robin Phillips, til DR Sporten. Han har forsøgt at få Aalborg med på en løsning, men vurderer nu, at det ikke længere er muligt at "få enderne til at mødes". - Så jeg vil i stedet koncentrere kræfterne om at anlægge sag mod Aalborg DH, siger Robin Phillips til DR Sporten.

Referat:
Aalborg DHs fyrede træner Christian Dalmose forlanger erstatning på op mod 2 millioner kroner. Det skriver DR-Sporten på deres hjemmeside.